NaiveNeuron/SloPal huggingface dataset:
J. Senko, poslanec: (2006-10-18):
Čo sa týka ešte tej asignácie a mimovládnych organizácií, nikto tu nie je proti mimovládnym organizáciám, pretože podľa všetkého a podľa prepočtov, ktoré sú tu, by to mohlo dôjsť asi iba výpadok asi 15 % vo vzťahu k mimovládnym organizáciám. Ide o to, kde tie 2 % išli. Vieme o tom, že nie veľmi adresne, nakoniec firmy, ktoré môžu s týmto robiť, môžu dávať aj zo svojho zisku. A teraz Európa. Možnosť asignovať existuje len v štyroch krajinách – Maďarsko, Litva, Poľsko a Rumunsko. Inde takáto možnosť neexistuje. Vo všetkých štyroch štátoch môžu asignovať iba fyzické osoby. Takže nič protieurópskeho a nič proti mimovládnym organizáciám. Ich činnosť si vyslovene vážim, nakoniec aj ja aktívne pôsobím v mnohých združeniach bez nároku na odmenu a sám dokonca aj prispievam. Dokonca aj združeniam, ktoré sa nejakým spôsobom zasadzujú o to, aby aj tie deti alebo tí občania, ktorí sú postihnutí zrakovo alebo invalidne mohli dôstojne prežívať. Ale ešte raz sa pýtam, akým spôsobom ste zasiahli do života invalidov v predchádzajúcom... (Prerušenie časomierou.)
Gibalová, Monika, poslankyňa NR SR (2014-09-10):
Ďakujem pekne. Vážená pani predsedajúca, vážené kolegyne, kolegovia, vážený pán minister, ja keď som si včera prečítala návrh na skrátené legislatívne konanie, tak som úplne mimovoľne parafrázovala jednu vašu vetu z tohto návrhu: „Navrhovanými opatreniami sa vláda Slovenskej republiky snaží znížiť možné riziko...“ – a ja dopĺňam – prepadu preferenčných hlasov strany SMER. V tom máte asi pravdu v tomto návrhu. Pán minister, vy sa ani nečervenáte. Vy ste si dnes nezobrali ani červenú kravatu! (Reakcia ministra.) Vy ste sa ráno ani nepozreli do zrkadla! Vaše politické svedomie je také široké, že sa v ňom dvakrát kamión obráti! Nie jeden, dva, tri, desať kamiónov! Skutočne, pán minister, pretože toto, čo ste tu priniesli a čo vyvádzate v tomto skrátenom legislatívnom konaní, je hanba, je zneužitie dôchodcov a netreba dodávať nič k tomu, čo tu už bolo povedané, naozaj odborne to veľmi dobre zdôvodnil pán poslanec Mihál a ostatní poslanci opozície a poslanci SMER-u čušia potichučky. A niektorí sa možno aj veľmi hanbia. Ja som vystúpila len preto, pán minister, aby som vám odovzdala a zároveň položila jednu otázku, ako vianočný príspevok pomôže jednej konkrétnej osobe, ktorá mi dala súhlas na to, aby som vyslovila v pléne aj jej meno. Je to dôchodkyňa z Popradu, pani Jablonovská Anna, ktorá vám píše, ktorá píše aj do Sociálnej poisťovne, ktorá sa roky rokúce domáha svojich práv a možnej úpravy z vašej strany tak, aby sa zmenilo rozhodnutie Sociálnej poisťovne – ja ho tu mám, ja vám ho odovzdám –, ktorá po 33 rokoch a dvoch dňoch odpracovania dostala rozhodnutie Sociálnej poisťovne o výške svojho starobného dôchodku – podotýkam, starobného dôchodku – vo výške 17 eur a 70 centov! Táto pani je kúzelníčka, pretože ja nechápem, ako ona z týchto, z tohto dôchodku vyžije a jej postačuje na jeden deň takéto zloženie potravy: voda, jogurt, sáčková polievka a lieky. Pán minister, nech sa páči. A ja sa vás budem pýtať vo faktických, v hodine otázok, v interpeláciách a potom pôjdem aj za pánom premiérom, nech jej pomôže v rámci toho ohláseného predvolebného sociálneho balíčka. Nech sa páči, pán minister. Prosím vás, riešte to, aby sa to už raz konečne vyriešilo a možno aj mnohým ďalším. Ďakujem.
Nicholsonová, Lucia, poslankyňa NR SR (2013-03-27):
Ďakujem veľmi pekne za slovo, pani predsedajúca. Na úvod chcem povedať, že to riešenie, ktoré priniesol pán poslanec Hlina a ktoré nám teraz predkladá, nepovažujem za úplne najšťastnejšie. Ale na druhej strane považujem za veľmi nekorektné a nefér voči nám, čo tu sedíme, a aj voči predkladateľovi, počúvať, neviem, koľko to vystúpenie trvalo, ale to bola bezbrehá kritika bez toho, aby navrhoval nejaké iné riešenia. My sme tu počúvali o karavane a Roma de tour a o tom, ako si ty prehováral pána Hlinu, Igor, že existujú lepšie riešenia. Ale ja tie riešenia nevidím. A to máte splnomocnenca vlády pre rómske komunity a tou ste vytvorili tzv. rómsku koalíciu SMER a Obyčajní ľudia, kde disponujete ústavnou väčšinou. Vy máte všetky páky na to, aby ste tu zmenili úplne čokoľvek od ústavy až po ten posledný zákon, ktorý by nás mohol posunúť niekde vpred. Ja predkladám takmer na každú schôdzu nejaké návrhy. Dobre, však môžte ich kritizovať, nemusíte ich prijať, veď nakoniec tak to aj dopadlo, že boli zmietnuté zo stola, ale aspoň je tam nejaká snaha. Váš splnomocnenec, ktorý je okrem iného poslancom Národnej rady, nepredložil jeden jediný návrh, ktorý by súvisel s tzv. rómskou reformou. A ty si dovolíš prísť za ten kecpult, rozprávať tu o karavane, o niečom, čo sa udialo pred rokom a pol, a neprísť s ničím konštruktívnym, čo by nahradilo to, čo kritizuješ. Tak potom, keď máš toľko tých dobrých riešení v rukáve, keď ty si ten expert na riešenie, keď ty si ten, čo nás tu spasí a posunie o 40 rokov dopredu v rómskej otázke, tak nech sa páči, ja to určite podporím. Ale nepovažujem za fér postaviť sa za ten kecpult a 20 minút tam urážať niekoho, kto má aspoň snahu. Ďakujem. (Potlesk.)
B. Bugár, podpredseda NR SR: (2002-04-03):
L. Ambróš, poslanec: Takto, upozorňujem, že musíme najprv schváliť uznesenie, že schvaľujeme návrh stratégie a potom môžeme hlasovať o tých ďalších doplňujúcich, lebo to je doplňujúce uznesenie, to znamená, že najprv musíme schváliť uznesenie, že schvaľujeme návrh Národnej stratégie a potom môžeme, že žiada vládu, a tak ďalej, doplniť.
J. Liška, poslanec: (2003-02-25):
Prosím, dajte o mojom návrhu hlasovať. Z. Martináková, podpredsedníčka NR SR: Ďakujem. Prezentujme sa a hlasujme, páni poslanci. (Hlasovanie.) Prítomných je 101 poslancov, za návrh 77, proti 6, zdržali sa 16, nehlasovali 2. Konštatujem, že sme návrh schválili. Radíme sa s pánom predsedom, či budeme pokračovať v rokovaní ďalším bodom, alebo budeme pokračovať zajtra. (Reakcie z pléna.)   Myslím si, že môžem konštatovať všeobecnú zhodu. Prerušujeme rokovanie do zajtrajšieho dňa do 9.00 hodiny, kedy budeme pokračovať ďalším bodom programu. Ďakujem veľmi pekne za pozornosť. Dovidenia zajtra. (Prerušenie rokovania o 18.43 hodine.)
Sulík, Richard, predseda NR SR (2010-12-15):
Ďakujem, prosím, hlasujte teraz. (Hlasovanie.) Prítomných 140 poslancov, hlasovalo 78 za, 0 proti, 62 sa zdržalo. Národná rada sa uzniesla, že tento návrh zákona prerokuje v druhom čítaní.
Počiatek, Ján, minister dopravy, výstavby a regionálneho rozvoja SR (2014-02-06):
Keď nie je možné odpovedať na otázku, ktorú kládol pán poslanec ministrovi Kaliňákovi, chcel by som len skonštatovať, že ma veľmi mrzí, že opäť a znovu raz zneužívate túto tragickú udalosť na primitívne vytĺkanie politického kapitálu. A nejdem vám tu ja pripomínať vaše kauzy a súvislosti všetky, pretože toto je naozaj veľmi závažný prípad. A nejde tu ani o súťaž, kto urobí rýchlejšie závery vyšetrovania. A na to sú tu orgány činné v trestnom konaní, aby tento prípad vyriešili exaktne. Mám pocit, že vy už sa staviate do roly vyšetrovateľa, sudcu, znalca všetkého, vy ste taký vševedko a všeschopný. Takže nie je k tomu viac čo povedať. Ďakujem za slovo. (Potlesk.)
Paška, Pavol, predseda NR SR (2012-09-12):
Hlasujeme. (Hlasovanie.) 146 prítomných, všetci boli za. Návrh sme schválili.
Faič, Vladimír, poslanec NR SR (2022-02-22):
Ďakujem za slovo, pán predseda. Pán podpredseda Blanár, ja som počul, samozrejme, v Národnej rade už rôzne vystúpenia, ktoré sa odvolávali alebo postavili svoje vystúpenia na istých argumentoch, ale tak silné argumenty, ktoré vyplývajú z uznesenia Generálnej prokuratúry, také asi pravdepodobne ešte tu neboli. Do istej miery chápem koaličných poslancov, že je veľkým problémom sa pustiť do obhajoby alebo do spochybňovania veľmi jasných konštatácií, ktoré sú v tomto uznesení. Viem aj to, že dostali manuál, ako spochybňovať, že to boli formálne rozhovory, že to bolo vytrhnuté z kontextu a tak ďalej. Ale veď nie je nič jednoduchšie, ako zobrať si, neviem, myslím 105-stranové uznesenie a si ho prečítať. Nazdávam sa, že to problém neni. Problém je tu ale iný, ktorý podľa môjho skromného názoru nastal po hlasovaní o tzv. obrannej dohode. Dovtedy, páni kolegovia, sa koaliční poslanci skrývali za sukňu koaličnej rady. Za sukňu koaličnej rady, pretože ich mená o tom, ako podporili, ja neviem, zrušenie 13. dôchodkov, ako podporili rôzne iné veci, bolo v globále, že koalícia sa dohodla. Ale pri tomto sa už jasne hovorí o tom, kto má aký postoj a ako ho vie obhájiť. Aj preto je tu tak málo koaličných poslancov a tak málo vystupuje, pretože tu nastal zlom. Už sa nehovorí o celej koalícii, ale o postoji každého koaličného poslanca. Ďakujem.
M. Číž, podpredseda NR SR: (2007-09-18):
Ďakujem navrhovateľovi aj spravodajcovi za podané výkony a teraz, vážené kolegyne, kolegovia, pristúpime k ďalšiemu bodu programu, ktorým je prvé čítanie o návrhu poslancov Národnej rady Slovenskej republiky Ivana Mikloša a Lucie Žitňanskej na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Tento návrh zákona ste dostali ako tlač 391 a návrh na pridelenie na prerokovanie vo výboroch máte v rozhodnutí č. 390. Teraz dávam slovo pani poslankyni Lucii Žitňanskej, aby návrh skupiny poslancov uviedla. Máte slovo, pani poslankyňa.
Glváč, Martin, podpredseda NR SR (2017-11-28):
Vážené panie poslankyne, páni poslanci, vyhlasujem prestávku do 17.00 hod., kedy budeme hlasovať, a túto prestávku využime, využijeme na rokovanie klubov po grémiu. Ďakujem veľmi pekne. (Prestávka.) (Po prestávke.)
Glváč, Martin, poslanec NR SR (2011-09-13):
To je strašné, teraz si musíme kúsať do jazyka všetci, aby sme nereagovali na faktickú, a musíme to použiť niekedy inokedy, no. Ďakujeme za oživenie, trošku sme sa prebrali, všetci sme už trošku tu dlho, ale myslím, že to bolo opäť korektné vystúpenie. Myslím, že aj predchádzajúce, až teda na pána Mateja. Je to tu celkom zaujímavé, ale pani premiérka zaviedla pojem stranícky klientelizmus, pán Mikloš. Ona povedala, ona bolo prvá. My sme sa len pridali. To znamená, musíte si to vydiskutovať medzi sebou. Ďakujem.
Zmajkovičová, Renáta, podpredsedníčka NR SR (2014-05-29):
S reakciou pán poslanec Fecko, nech sa páči.
Ďuriš Nicholsonová, Lucia, podpredsedníčka NR SR (2018-09-17):
Martin Poliačik, myslím, že si trafil úplne do čierneho. V momente, keď si to vyriekol, tak sa to začalo v tých radoch hmýriť. Takže to je o tej trafenej husi. Chcem povedať, že ďakujem svojim priateľom za faktické poznámky. A teraz, pani Grausová, zoofília, nekrofília. Na to, že ste lekárka cez kožu, toho viete o sexuálnych úchylkách prekvapivo veľa. Pán Kotleba, ja som sa venovala vám vo svojom vystúpení, lebo mám na vás slabosť, to asi už viete. A neriešila som pointu, lebo vo vašom vystúpení som ju nenašla. Pán Mizík, a k tej vašej story o tom väzení a znásilnení, ja by som vám odporúčala, že keby ste menej Hlavných správ čítali, ten portál vám nerobí dobre. A pán Mazurek, môj obľúbenec. Pán Mazurek, vy stále hovoríte o deťoch, ale vy o deťoch nič neviete, lebo vy ste jedno veľké prerastené dieťa.
Kuriak, Milan, poslanec NR SR (2023-03-16):
Hlasovať budeme dnes o sedemnástej. Psíkov mám rád, ale mne sa zdá, že až pričasto riešime psíkov, mačičky, že keby sme tak ľudí riešili. (Potlesk.)
Galbavý, Tomáš, poslanec NR SR (2010-08-11):
Pán predsedajúci, ďakujem za slovo. Chcel by som naviazať na rečníka, pána predsedu výboru pre európske záležitosti Ivana Štefanca v tom zmysle, ja som bol tiež od samého začiatku proti tomu, aby Slovensko požičalo 800 mil. eur Grécku. Mám na to tri základné dôvody. Prvý je právny, druhý morálny a tretí ekonomický. Ten právny je predovšetkým v tom, že Európska komisia rozhodla o pôžičke v rozpore s lisabonskou stratégiou. Členské štáty Európskej únie si napísali nejaké pravidlá do Lisabonskej zmluvy a tie pravidlá boli asi v tom zmysle, že áno, sme za solidaritu, ale len v prípade, že pôjde o krajiny, ktoré sa dostanú do problémov vďaka neočakávaným udalostiam, ako je živelná pohroma, katastrofa a tak ďalej. Ale toto nie je prípad Grécka. Grécko sa dostalo do problémov vďaka nezodpovedným a populistickým vládam, ktoré si požičiavali peniaze, kupovali si voličov, aj na úkor toho, že sa zadlžovali. Chápem a súhlasím s názorom, že populistické a nezodpovedné vlády sú katastrofou, ale nie živelnou. Na tom sa určite zhodneme. To je moja prvá poznámka. Druhá poznámka, ekonomický rozmer. Ekonomický rozmer predovšetkým vidím v tom, že ekonomickí experti už dnes tvrdia, že keď požičiame Grécku peniaze, zadĺžime sa z 1,7 % na 2,4 % verejného dlhu. Mám na mysli verejný dlh. Práve tá Európska komisia, ktorá na nás tlačí, aby sme šetrili, zároveň požaduje od nás, aby sme sa zadlžovali. To je paradox, s ktorým ja sa nemôžem stotožniť, takže zatiaľ všetko. (Hlasy z pléna.) Tretí mám, ale nevyjde mi čas, samozrejme. Pokúsim sa prihlásiť opäť. Ďakujem pekne.
Paška, Pavol, predseda NR SR (2014-01-28):
Myslím, že tiež je všeobecný súhlas, nebudeme o tom hlasovať, po schválení programu, ak môžem navrhnúť, pán poslanec. Je súhlas? (Súhlasná reakcia pléna.) Ďakujem pekne. Pán poslanec Droba.
P. Paška, predseda NR SR: (2007-10-19):
Faktické poznámky na vaše vystúpenie nie sú. Takže budeme pokračovať v rozprave vystúpením pána poslanca Lipšica. Nech sa páči, máte slovo, pán poslanec.
Baška, Jaroslav, poslanec NR SR (2012-09-21):
Ďakujem veľmi pekne za slovo. Vážení kolegovia, viacerí, ktorí ste vystúpili, vo faktickej pripomienke ste hovorili o, naozaj o tom natureli Slovákov, ktorý tu je. A ja znova zopakujem tú istú vec, že naozaj si zaslúžime taký zákon, aký máme. Ja si myslím, že nie je v súčasnosti čas na to, aby sme takýmto spôsobom a takto zasahovali do zákona o cestnej premávke, kde dovolíme jednej časti, čiže cyklistom a práve cyklistom požívať alkohol. Neviem prečo práve cyklistom. Pretože je to jednostopové motorové vozidlo a tie posudky, ktoré sú tu, práve hovoria o tom, že je väčší problém možno uriadiť ten bicykel pod vplyvom alkoholu ako ten automobil, pretože je to jednostopové motorové vozidlo. Pán poslanec Érsek aj pán poslanec Kuffa rozprávali o tom, že kde teda je nejaká tá tolerancia toho alkoholu. Tak zoberme si podobné krajiny tuná v strednej Európe. Nulová tolerancia je takisto v Českej republike, v Maďarsku. Ja neviem, pozrime sa do Rumunska, Estónska. Sú to krajiny, ktoré majú tiež určitý naturel, a si myslím, že vedia prečo nepovoľujú zo zákona toleranciu alkoholu pre účastníkov cestnej premávky. Pán poslanec Érsek rozprával niečo o tom, že keď ide niekto na bicykli do krčmy, dá si tam nejaké pivo a potom policajti sa nejakým spôsobom na ňom vyvršujú. No ja by som tiež nejakým spôsobom túto pivnú cyklistiku nepodporoval. Keď chce ísť človek na bicykli na pivo, dobre, nech ide na bicykli na pivo, ale naspäť, keď ide z tej krčmy, presne, nech sa neponáhľa, možnože urobí lepšie aj sebe, aj svojej manželke doma. A radšej nech ide vedľa toho bicykla peši po chodníku, aj troška možno pretriezvie, kým príde domov za svojou manželkou. Toľko z mojej strany.
Paška, Pavol, predseda NR SR (2014-07-09):
(Hovorené súbežne so spravodajkyňou.) Pán poslanec, pán poslanec...
P. Paška, predseda NR SR: (2009-09-09):
Dámy a páni, poprosím vás o pozornosť. Ideme hlasovať.
P. Paška, predseda NR SR: (2006-10-19):
Poprosím pána poslanca Lipšica. Nech sa páči.
Hrnčiar, Andrej, podpredseda NR SR (2016-09-07):
Pán poslanec Pčolinský.
Paška, Pavol, predseda NR SR (2014-06-26):
Určeným spravodajcom je pán poslanec Daniš.
Kaník, Ľudovít, poslanec NR SR (2011-03-24):
Vážený pán predseda, Národná rada svojím uznesením z 2. februára pridelila predmetný návrh na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady pre hospodárstvo, výstavbu a dopravu, výboru pre pôdohospodárstvo a životné prostredie. Výbory prerokovali návrh zákona v lehote určenej uznesením Národnej rady Slovenskej republiky. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť Ústavnoprávny výbor Národnej rady, uznesením z 9. marca, Výbor Národnej rady Slovenskej republiky pre hospodárstvo, výstavbu a dopravu, uznesením z 10. marca č. 86. Výbor Národnej rady pre pôdohospodárstvo a životné prostredie o návrhu rokoval 16. marca 2011 a neprijal platné uznesenie, nakoľko návrh nezískal súhlas nadpolovičnej väčšiny prítomných poslancov. Z uznesení výborov Národnej rady pod bodom III vyplýva pozmeňujúci návrh, ktorý gestorský výbor odporúča schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k návrhu tohto zákona odporúča Národnej rade Slovenskej republiky vládny návrh zákona schváliť v znení schváleného pozmeňujúceho návrhu uvedeného v tejto správe. Ďakujem, pán predseda.
Hrnčiar, Andrej, podpredseda NR SR (2016-04-21):
Poprosím o reakciu pani poslankyňu Bašistovú Alenu.
Borec, Tomáš, minister spravodlivosti SR (2015-11-13):
Veľmi pekne ďakujem za slovo, pán predseda. Vážené pani poslankyne, poslanci, aj prítomní na balkóne rokovacej sály, dovoľte, aby som stručne uviedol, čo je cieľom predkladaného návrhu zákona. Je to predovšetkým zosúladenie tých právnych noriem a procesnoprávnych inštitútov, ktoré by s účinnosťou prijatej právnej úpravy v nových civilnoprocesných kódexoch stratili zmysel alebo by sa stali obsoléntnymi. Návrh zákona preto zahŕňa predovšetkým zmeny technického charakteru, terminologické zmeny a zmeny, ktoré si vyžiadala potreba riadneho uplatňovania novoprijatých kódexov. Toľko úvodom, pán predseda, ďakujem pekne, skončil som.
P. Hrušovský, predseda NR SR: (2004-09-28):
(Prestávka.)
Ľ. Kaník, minister práce, sociálnych vecí a rodiny SR: (2003-05-20):
Budem sa vyjadrovať len k tomu, čo povedal pán poslanec Blajsko. Zaznelo v ňom, že slovenská vláda tu akýsi nový model prijíma, ktorý je model chudoby. No ja by som len rád uviedol tento názor alebo tento postreh do súčasnej reality. A naozaj by sme si mohli takú tú klasickú demagógiu nechať doma. Neviem, či je náznakom aplikovania takéhoto modelu to, že nám sústavne niekoľko mesiacov klesá nezamestnanosť, že za mesiac apríl sme zlomili ďalší historický rekord v poklese nezamestnanosti a súčasná jej výška je 15,44 %, o 1 % menej ako pred mesiacom, že takýmto spôsobom sme sa dostali na úroveň roku 1998 a že tento trend naďalej pokračuje. Neviem, či potvrdením tohto tvrdenia je to, že za mesiac apríl bolo k dispozícii 40 000 nových pracovných miest, z ktorých vyše 20 000 bolo obsadených z radov nezamestnaných. Myslím si, že tieto trendy, mohol by som pripojiť rast hrubého domáceho produktu a ďalšie prvky, hovoria presne o opačnom systéme, že konečne Slovensko naštartovalo cestu, ktorá ho môže vyviesť von z chudoby, do ktorej nie práve šťastnými rozhodnutiami v minulosti vpadlo. Nebezpečím pre rast a posilňovanie chudoby je práve vysoké zdaňovanie, vysoké odvody a vysoké prerozdeľovanie, ktoré by možno zabezpečilo to, aby vo verejnej službe mohli byť zvýšené platy o pol funkčného platu, pretože verejná služba je závislá od možností štátneho rozpočtu, zamestnanci verejnej služby sú zamestnancami štátu a sú financovaní z daní občanov, a jednoducho keď nezvýšime dane, ja verím, že nechcete navrhnúť zvýšenie daní, nie je možné nafukovať rozpočet donekonečna. A práve v návrhu rozpočtu bol ten návrh, ktorý bol a ktorý, a to by som chcel zdôrazniť, bol plne v súlade s dohodou, ktorú podpísal pán Saktor a ešte pán Magvaši, ktorá hovorila o tom, že pokiaľ v štátnom rozpočte nebude možné zabezpečiť takéto pridanie k platu alebo takýto ďalší plat, tak nebude toto aplikované v zákone, že tu sa vláda nesnaží o nič iné, len napraviť deformovaný stav, ktorý je v rozpore aj s touto dohodou uzavretou a podpísanou prezidentom KOZ. A myslím si, že dnes tá pozícia KOZ, ktorá akosi zabudla, že takúto dohodu podpísala, nesvedčí o férovom a zodpovednom prístupe k danej problematike, nesvedčí o schopnosti dodržať dané slovo. Ďakujem za pozornosť.
Ďuriš Nicholsonová, Lucia, podpredsedníčka NR SR (2017-01-31):
Na vaše vystúpenie bude reagovať vo faktických poznámkach 7 pánov poslancov. Prečítam pre istotu. Kolegovia: pán poslanec Zelník, pán poslanec Pčolinský, pán poslanec Blanár, Heger, pani poslankyňa Grausová, pán poslanec Farkašovský. Prečítala som všetkých? Áno. Tak potom 6 poslancov a poslankýň. Končím možnosť prihlásiť sa s faktickou poznámkou. Nech sa páči, pán poslanec Zelník, máte slovo.
Kollár, Boris, predseda NR SR (2021-09-30):
Milí kolegovia, budem vás informovať o záveroch grémia. Dohodli sme sa, že prestávame od tohto momentu termínovať kadekomu body. Jediná výnimka bude, keď pôjde minister alebo predseda vlády na V4 alebo do Bruselu, iba služobná cesta. Žiadne iné pracovné povinnosti v rámci Bratislavy alebo Slovenska nebudeme rešpektovať, nakoľko sa nám schôdza vždy zadrhne. Mali sme tú, túto schôdzu, veľké presuny zákonov, takže na tomto sme sa teraz dohodli. Ďalej čo sa týka teraz tohto predneseného, predneseného pozmeňovacieho... (ruch v sále a odmlčanie sa rečníka), tak pán Baránik nedodržal, nedodržal správne postup podľa rokovacieho poriadku. Urobil chybu, a tým pádom ho nemôžem akceptovať. Samozrejme, môže sa znova prihlásiť a urobiť to správne, lebo môže kedykoľvek vystúpiť. To znamená, že neurobil to správne, a tým pádom to nebudeme rešpektovať. Pán kolega, vy ste urobili chybu, naštudujte si tam rokovací poriadok. Budeme pokračovať s faktickými poznámkami. Vystúpi pán poslanec Kotleba, nech sa páči. (Reakcia z pléna.) A, nech sa páči, pán generálny, nech sa páči. (Ruch v sále.) (Pokračovanie rokovania o Správe generálneho prokurátora Slovenskej republiky o činnosti prokuratúry v roku 2020 a poznatkoch prokuratúry o stave zákonnosti v Slovenskej republike , tlač 606.)
Šeliga, Juraj, podpredseda NR SR (2020-04-23):
Ako ďalší v rozprave pán poslanec Vašečka. Nech sa páči.
Žitňanská, Lucia, poslankyňa NR SR (2014-06-10):
Keď je to teda, pán Číž, vaša agenda, tak by som vás chcela poprosiť, keby ste sa vrátili k tým odporúčaniam verejnej ochrankyne práv z predchádzajúceho roka, kde sa okrem iného navrhovalo v zákone riešiť právne postavenie zamestnancov, ktorým zamestnávateľ nevyplácal mzdu, zrušil, opustil, vypratal prevádzku a nevydal im doklady o skončení pracovnoprávneho vzťahu, neriešilo sa. Ďalej, zákonom ustanoviť povinnosť orgánov verejnej správy podať návrh na začatie konkurzného konania voči dlžníkovi štátu od určitej výšky jeho dlhu a určiť sankciu za nesplnenie tejto povinnosti v záujme ochrany práv zamestnancov, aby sa domohli svojej mzdy v rámci konkurzného konania, ktoré nemá kto otvoriť a nemajú sa ako dostať k svojej mzde. Nezrealizovalo sa. O tom som hovorila. (Potlesk.)
Laššáková, Jana, podpredsedníčka NR SR (2012-07-02):
Pán poslanec Kuffa, nech sa páči.
Petruchová, Silvia, poslankyňa NR SR (2016-04-28):
Ja by som chcela dať návrh, pretože sa ma to osobne týka, aby osobní asistenti, ktorí teda, ktorých využívam, mohli do tejto budovy vstupovať bez kontroly, pretože sú, sú mojou súčasťou. Ja ich potrebujem veľmi nutne a mňa to brzdí. Napríklad kým vy sa všetci ponáhľate do rokovacej sály, a ste tu behom minúty, ja musím stráviť okrem toho, že musím prechádzať tými obchádzkami všetkými, ktoré tu sú, a mám sťaženú situáciu, tak musím prechádzať ešte aj týmito kontrolami. A myslím si, že to nemá vôbec žiadne opodstatnenie, pretože či tašku budem držať ja alebo môj asistent, je úplne jedno. Ďakujem.
V. Veteška, podpredseda NR SR: (2003-11-11):
V. Ďaďo, poslanec: Ďakujem pekne. Vážený pán podpredseda, je na škodu veci, že ste sa ako podpredseda vlády nechali uniesť niektorými poslancami a vaše odpovede boli invektívami, a nie konkrétnymi vecnými argumentmi podpredsedu vlády a ministra financií. Preto aj ja konštatujem teda, že vaše vystúpenie a argumenty boli na úrovni primitívneho kapitalizmu začiatku 19. storočia, takto odpovedali vtedy ľudia, ako ste sa vy snažili dnes invektívami reagovať na pripomienky poslancov. Konštatovali ste, že komunistický režim vedie k hladomoru. Ale hlad, bieda, nezamestnanosť tu boli pred rokom 1948 a sú po roku 1989. Nezhodneme sa na mnohých veciach. Sú takí ľudia, nielen opozícia a koalícia, je to ľudská vlastnosť, že máme rozdielne názory, ale to neznamená, že musíme podľa toho urážať, že musíme podľa toho ísť voči sebe ako nepriatelia. Chcem skonštatovať ešte jednu záležitosť. Vaše konštatovanie, a v tom nie ste sám, to je konštatovanie viacerých politikov vlády, že všetko je problém predchádzajúceho systému, to by som prirovnal asi k tomu, že vy toto konštatovanie máte opodstatnené asi v tom, že v roku 1990 tu nejaký politik povedal, že o 5 rokov tu bude Švajčiarsko. A taká je teda pravda aj tej reality, ktorú vy spomínate, že za všetko môžu komunisti. Ak chcete objektívne posúdiť situáciu, tak treba vystupovať z vašej pozície ekonomicky, erudovane a odborne a politiku, prosím, nechať na parlament. (Potlesk.)
Paška, Pavol, predseda NR SR (2013-09-17):
Budeme hlasovať o návrhu. (Hlasovanie: Prítomných 43 poslancov.) Národná rada nie je uznášaniaschopná. Dám o vašom návrhu hlasovať, akonáhle bude uznášaniaschopná. Ukážte, technici, prosím vás, ten screen. Pán poslanec Kadúc, ešte procedurálny návrh? Zapnite, prosím vás, pána poslanca Kadúca.
Vons, Peter, poslanec NR SR (2022-11-08):
Vážený pán predsedajúci, v rozprave k návrhu zákona vystúpil jeden poslanec, bol podaný jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli dnes v rozprave.
Paška, Pavol, predseda NR SR (2013-05-16):
Vyhlasujem rozpravu za skončenú. Pán spravodajca, chcete zaujať, chcete zaujať... (Reakcie z pléna.) Nie. Tak poprosím, teraz pristúpime k hlasovaniu o návrhoch, ktoré odzneli v opakovanom druhom čítaní. Pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 403.)
Ďuriš Nicholsonová, Lucia, podpredsedníčka NR SR (2018-05-28):
Ďakujem pekne za slovo. Vážený pán predsedajúci, kolegyne, kolegovia, návrhom sa dopĺňa právna úprava týkajúca sa ustanovenia osobitného príjemcu pre poberateľa dávky sociálneho poistenia, ktorý zo zdravotných dôvodov nemôže prijímať výplatu tejto dávky, a to aj bez súhlasu poberateľa tejto dávky. Za osobitného príjemcu je možné v takomto prípade ustanoviť blízku osobu poberateľa dávky sociálneho poistenia. Sociálna poisťovňa v zmysle návrhu bude povinná ustanoviť osobitného príjemcu len na základe potvrdenia ošetrujúceho lekára, a to najneskôr do troch dní. Dôvodom návrhu sú opakované a dlhoročné problémy stoviek poberateľov dávok sociálneho poistenia a ich najbližších príbuzných, keď sa väčšinou náhle a nečakane ocitnú v situácii, že nie sú schopní zo zdravotných dôvodov prijať dávku, ktorá sa im vypláca v hotovosti, a nemajú zriadený bankový účet, čo je osobitne časté u seniorov, ale aj u ľudí s ťažkým zdravotným postihnutím. V dôsledku tejto skutočnosti nastávajú v ich živote problémy, nakoľko ak im nie je vyplatený napr. starobný alebo invalidný dôchodok, ich príbuzní nemajú právnu šancu sa k ich dôchodku dostať a v dôsledku toho nemajú z čoho za nich zaplatiť napr. úhradu spojenú s užívaním ich bytu, za energie a iné poplatky ako telefón, poplatky za lieky a zdravotnícky materiál, poplatky v zdravotníckom zariadení typu LDCH, a to dokonca ani prvú úhradu za poskytovanie sociálnej služby v pobytovom zariadení. Títo občania sa v dôsledku neplatenia vyššie uvedených poplatkov dostávajú do rizika platenia pokút a penále, ale aj napr. vypnutia elektrickej energie, neprijatia do pobytového zariadenia a tak ďalej. Návrh reaguje aj na situácie, ak by poberateľ dávky sociálneho poistenia nemal žiadnu blízku osobu alebo inú osobu v pomere rodinnom alebo obdobnom, ktorá by dôvodne pociťovala ujmu poberateľa dávky ako svoju vlastnú ujmu, aby bolo možné rovnako v priebehu troch dní ustanoviť za osobitného príjemcu napríklad aj obec, kde má poberateľ dávky trvalý pobyt. Možnosť ustanoviť v týchto situáciách promptne za osobitného príjemcu blízke osoby, za ktoré sa považujú príbuzní v priamom rade, teda manžel, súrodenci, ale aj iné osoby, ak splnia zákonom stanovené podmienky, teda osoby v pomere rodinnom alebo obdobnom, a dôvodné pociťovanie ujmy ako vlastnej ujmy, alebo obec značne urýchli a uľahčí riešenie bežných problémov poberateľov dávok a ich príbuzných, ktoré sú však z hľadiska existencie poberateľa dávky sociálneho poistenia veľmi dôležité. Návrh zákona je v súlade s Ústavou Slovenskej republiky, zákonmi a s ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Návrh zákona nebude mať negatívny vplyv na verejné financie, nebude mať negatívny vplyv na podnikateľské prostredie, nebude mať ani negatívny sociálny vplyv, ani negatívny vplyv na životné prostredie a informatizáciu spoločnosti. Ďakujem pekne, pán predsedajúci, a hlásim sa do rozpravy ako prvá.
Dostál, Ondrej, poslanec NR SR (2017-11-30):
Pán poslanec Grendel, úplne súhlasím, že to zníženie počtu poslancov je problematické najmä z hľadiska väčších miest a obcí, pretože väčšie mestá alebo mestá a väčšie obce rozhodujú o väčšom množstve agendy, viacerých veciach, väčšom majetku, väčších financiách, a tak samozrejme, že pre lobistov a pre ľudí, ktorí prípadne chcú zneužívať činnosť samosprávy na nejaký svoj, svoj osobný prospech, je jednoduchšie si olobovať menší počet poslancov. Ale aj z hľadiska, aj keď teraz odhliadneme od nejakých takýchto nekalých zámerov, aj z hľadiska normálneho fungovania predsa ak má samospráva väčšie množstvo agendy a teda zastupiteľstvo prerokúva väčší počet bodov, tak pokiaľ existuje dostatočne početné teda zastupiteľstvo, tak sú schopní si tí poslanci rozdeliť, rozdeliť tie body a rokovať o nich podrobnejšie. No a ešte by som chcel doplniť jednu vec, ktorú možno budú chcieť doplniť aj ďalší kolegovia. Ja som pôvodne mal v úmysle povedať na začiatku svojho vystúpenia, že v súlade so zákonom o, s ústavným zákonom o ochrane verejného záujmu pri výkone funkcií verejných činiteľov, hovorím, že som poslancom mestského zastupiteľstva Bratislavy a miestneho zastupiteľstva Starého Mesta, aj keď, aj keď tí majú zákonnú úpravu v inom zákone, ale aby náhodou nevznikli pochybnosti o tom, tak moje vystúpenie súvisí aj s tým, že mám skúsenosť zo samosprávy vlastnú a osobnú. Mal by som tieto názory, samozrejme, bez ohľadu na to, či práve som alebo nie som komunálnym poslancom, lebo ich považujem za správne. Ďakujem.
Žiga, Peter, podpredseda NR SR (2024-05-21):
Ďakujem pekne. Budeme pokračovať v schôdzi. V mene troch poslaneckých klubov, za SMER – SD, HLAS a SNS, podávam návrh na zaradenie nového bodu do dvanás... do programu 12. schôdze, ktorým je návrh poslancov Jána Richtera, Róberta Puciho a Andreja Danka na prijatie uznesenia Národnej rady k atentátu na predsedu vlády Roberta Fica, tlač 305. Navrhujem, aby sme ho prerokovali ihneď, súčasne navrhujem skrátiť lehotu podľa § 25 zákona o rokovacom poriadku. Je všeobecný súhlas? (Súhlasná reakcia pléna.) Ďakujem pekne. Zároveň navrhujem, aby sme o tomto bode hlasovali hneď po jeho prerokovaní. Je všeobecný súhlas? (Súhlasná reakcia pléna.) Ďakujem pekne. Teraz ešte vás chcem informovať z poslaneckého grémia, sme sa dohodli, že rokovací čas na tejto aj na 14. schôdzi pokračuje v tom nastavenom režime, to znamená od deviatej do trinástej s hodinovou prestávkou a od štrnástej potom do dvadsiatej s tým, že hlasovania sú o jedenástej a o sedemnástej. Zároveň podávam procedurálny návrh, aby sme dnes o jedenástej nehlasovali. Je všeobecný súhlas? (Súhlasná reakcia pléna.) Ďakujem pekne. Teraz vyhlásim podľa rokovacieho poriadku päťminútovú prestávku, aby bola možnosť prihlásiť sa písomne k tlači 305. Vyhlasujem päťminútovú prestávku. (Prestávka.)
B. Bugár, podpredseda NR SR: (2006-03-15):
Teraz prosím pána poslanca Blajska, aby uviedol hlasovanie k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov (tlač 1518). A. Blajsko, poslanec: Vážený pán predsedajúci, vážené poslankyne, poslanci, prosím vás, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prerokovať predložený návrh zákona v druhom čítaní.
Krajčír, Ľuboš, poslanec NR SR (2021-03-31):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Dostál, Ondrej, poslanec NR SR (2019-03-27):
Ďakujem všetkým trom kolegom za reakcie. Pán poslanec Poliačik, tie hymny neexistujúcich štátov, o tom sme hovorili aj na výbore, a teda ak ma pamäť neklame, tak to by nemalo byť problémom, lebo tam teda nie je možné vôbec splniť tú podmienku, čiže aj česko-slovenská aj rakúsko-uhorská hymna pokojne. Pán poslanec Tittel, ak je problémom hranie alebo spievanie štátnej hymny cudzieho štátu na športových zápasoch v Dunajskej Strede, no tak ste mali napísať do toho zákona, že sa hranie alebo spievanie štátnej hymny cudzieho štátu zakazuje tam a tam a za takých a takých podmienok, lebo tuto ste to ani nepriznali a keby som možno menej pozorne čítal ten návrh zákona, tak si ani nevšimnem, že sa tým, že sa tam vkladá slovko „iba“, tak potom je poctivé si to priznať. Ale potom vlastne stačí, aby na zápasy DAC Dunajská Streda chodila nejaká oficiálna delegácia z Maďarska a bude v zásade možné hranie aj spievanie, už ani si neviem predstaviť, že ako by ste teda postihovali, ak fyzické osoby budú spievať štátnu hymnu. A, pán poslanec Zelník, to vôbec nie je znevažovanie tej cudzej štátnej hymny. Prednedávnom obletelo aj Slovensko video detí z Kene, ktoré spievali českú hymnu, spievali slovenskú hymnu, niektorí sa nad tým pohoršovali, niektorí sme to považovali za úplne milú vec a necítil som sa pohoršený alebo znevážený tým, že deti v Keni spievajú slovenskú hymnu. A teda pokuty tam sú už dnes.
P. Paška, predseda NR SR: (2010-06-10):
Dávam teraz možnosť prihlásiť sa do rozpravy ústne, pretože pán poslanec Lipšic bol prihlásený písomne. Končím možnosť sa prihlásiť do rozpravy. Hlásia sa do rozpravy pán poslanec Minárik a pani poslankyňa Kramplová. Nech sa páči, pán poslanec.
Žiga, Peter, podpredseda NR SR (2024-01-09):
Pani poslankyňa Kleinert.
Bugár, Béla, podpredseda NR SR (2016-09-06):
Ďakujem a otváram všeobecnú rozpravu. Pýtam sa, či sa hlási niekto ústne. Pán poslanec Beblavý, pán poslanec Jurzyca. Končím možnosť sa prihlásiť ústne do rozpravy. Pán poslanec Beblavý, máte slovo.
P. Paška, predseda NR SR: (2006-12-15):
A teraz poprosím pána podpredsedu vlády Dušana Čaploviča, aby uviedol Správu o prioritách vyplývajúcich z Legislatívneho a pracovného programu Európskej komisie na rok 2007 pre Slovenskú republiku .
Nicholsonová, Lucia, podpredsedníčka NR SR (2016-05-24):
Pán poslanec Hrnko, prosím vás, veď nevykrikujte! No ale veď, snáď nebudete vykrikovať takýmto spôsobom?! Tak zojdite tých pár schodov a opýtajte sa pána poslanca Lipšica, ale nevykrikujte tu, prosím vás, cez celú sálu, pán Hrnko. V rámci záverečného slova vystúpi aj pán spravodajca a pán poslanec Kresák. Nech sa páči, máte slovo.
Kvasnička, Marián, poslanec NR SR (2011-03-31):
Pán predsedajúci, dajte, prosím, hlasovať o bode č. 4 spoločnej správy s odporúčaním gestorského výboru schváliť.
Pellegrini, Peter, predseda NR SR (2014-11-26):
Vážené panie poslankyne, vážení páni poslanci, dovoľte mi, aby som na schôdzi Národnej rady Slovenskej republiky privítal prezidenta Slovenskej republiky pána Andreja Kisku. (Potlesk.) Vitajte, pán prezident. Pán prezident mi oznámil, že chce dnes vystúpiť pred poslancami na 44. schôdzi Národnej rady. Dávam slovo prezidentovi Slovenskej republiky pánovi Andrejovi Kiskovi. Nech sa páči, pán prezident. ( Vystúpenie prezidenta Slovenskej republiky .)
Danko, Andrej, predseda NR SR (2018-06-20):
Otváram všeobecnú rozpravu. Do rozpravy som nedostal žiadnu písomnú prihlášku. O slovo požiadal pán navrhovateľ ako prvý. Nech sa páči.
Laššáková, Jana, podpredsedníčka NR SR (2015-12-04):
Pán poslanec Hraško.
Sulík, Richard, predseda NR SR (2011-02-10):
Ďakujem pekne. Prosím, poďte hlasovať. (Akt verejného hlasovania.)
Paška, Pavol, predseda NR SR (2013-12-12):
Pán poslanec Mikloš ako spravodajca, nech sa páči.
Choma, Igor, poslanec NR SR (2015-04-16):
Ďakujem pekne. Pán poslanec, ja nejdem komentovať ani odbornú rovinu vášho, teda tvojho vystúpenia, ani etickú rovinu tvojho vystúpenia, ba dokonca ani morálnu rovinu a už vonkoncom nie mentálnu úroveň tvojho vystúpenia. Myslím si, že by to nemalo žiaden význam. Ale vyprosujem si, aby si ma nazýval morálnym bahnom.
Sabolová, Mária, poslankyňa NR SR (2010-12-15):
Ďakujem za slovo, chcem len pripomenúť členom výboru pre pôdohospodárstvo, životné prostredie o 12.00 hodine začíname rokovanie výboru. Ďakujem pekne.
Benčík, Ján, poslanec NR SR (2022-05-10):
Týmto sme hlasovali o všetkých pozmeňujúcich návrhoch, pán predseda, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
Sulík, Richard, predseda NR SR (2011-09-07):
Pán poslanec Ďurkovský. Poprosím mikrofón pre pána Ďurkovského. Technika zlyhala. Vieme zapnúť vedľajší mikrofón? V obave pred vašou faktickou poznámkou technika skolabovala. (Ruch v sále.) Poprosil by som teda o mimoriadny kľud v miestnosti a, pán Ďurkovský, nech sa páči.
Grendel, Gábor, podpredseda NR SR (2022-10-05):
Máte možnosť v záverečnom slove vystúpiť, pani spravodajkyňa, ak máte záujem. Nech sa páči.
Grendel, Gábor, podpredseda NR SR (2021-04-01):
Pán poslanec Vetrák.
Kuffa, Štefan, poslanec NR SR (2021-09-29):
Ja si myslím, pán kolega Podmanický, že si vystúpil presne k tej aktuálnej téme, ktorá tuná je. Nemyslím si, že si rozprával od veci, pretože tak ako sa zneužíva inštitút skráteného legislatívneho konania, toto tu už nebolo. Ak sú tu nejaké predstavy o dostihových pretekoch a to tak jak minulý týždeň bola prerušená schôdza, prosím vás pekne (ruch v sále, zaznievanie gongu), tuná nebol ani predkladateľ, ani navrhovateľ, tu nebol nikto. A boli tuná podľa programu... (Prerušenie vystúpenia predsedajúcim.)
Hrušovský, Pavol, podpredseda NR SR (2010-12-02):
Nie. Takto, páni poslanci, ak dovolíte, my musíme rozhodnúť jednu zásadnú procedurálnu otázku, či Národná rada súhlasí s tým, aby sme pokračovali v rokovaní aj po 19.00 hodine. (Výkriky v sále.) Nevykrikujte. O tom dám hlasovať, ale hlasovanie zatiaľ nie je podľa intenzity kriku, ale podľa toho ako sa kto rozhodne. Takže dávam hlasovať o tom, či Národná rada súhlasí s rokovaním o návrhu zákona o štátnom rozpočte po 19.00 hodine. Pán poslanec Paška, hlasujeme, páni poslanci. (Hlasovanie.) 144 prítomných, 65 za, 73 proti, 4 sa zdržali, 2 nehlasovali. Návrh sme neschválili. Prerušujem rokovanie do 18.00 hodiny. Budeme pokračovať o 18.00 hodine predložením vládneho návrhu zákona o štátnom rozpočte na rok 2011. Pán poslanec Paška, poprosím páni poslanci o kľud v rokovacej sále. Pán poslanec Paška, má slovo.
Glváč, Martin, podpredseda NR SR (2018-09-20):
Ďakujeme veľmi pekne. Chce sa k vystúpeniam poslancov vyjadriť niektorý člen vlády? Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Hlasovať o uznesení budeme v rámci ďalších hlasovaní. Otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady. K predneseniu interpelácie sa písomne prihlásili títo poslanci: Martin Klus, Igor Janckulík, Elemér Jakab, Oto Žarnay a Viera Dubačová. Nech sa páči, prvý v rozprave, teda prvý prihlásený, Martin Klus.
Glváč, Martin, podpredseda NR SR (2016-04-21):
Ďakujem veľmi pekne. Pán poslanec Viskupič.
Mizík, Stanislav, poslanec NR SR (2018-06-19):
Ďakujem za slovo. Pán Heger, váš prejav svojou faktickosťou bol úplne profesionálny. Váš názor ste prezentovali podľa svojich vedomostí, názorov a tiež ste načrtávali svoje vízie. Ale opäť ste skĺzol, a to dosť jednostranne, do klasického ideologického klišé. Myslím si, že okrem Henryho ste mal na vyváženie spomenúť, že policajti chýbajú nielen v Bratislave, ale aj na ostatných územiach a asociáli veselo vraždia aj Slovákov, nielen Maďar z Dunajskej Stredy cudzinca. Dám na príklad, vražda v Polomke, keď asociál znásilnil matku dvoch detí a brutálne ju podrezal tak, že jej skoro odrezal hlavu. Alebo napr. vražda v Geči, keď asociál sekerou zabil starenku a ďalší ľudia z toho majú doživotnú traumu. Policajti chýbajú aj na vidieku, ale viete, kde sa tí policajti najviac nachádzajú? Napríklad teraz som mal Špecializovaný trestný súd v Pezinku, tie manévre, čo som tam videl kvôli jednému obyčajnému Mizíkovi, možno aj dvesto policajtov tam bolo. Kukláči, obyčajní policajti, psovodi, tak asi na to sa používajú policajti, ktorí inde ináč potom chýbajú v teréne a hlavne na vidieku, kde asociáli okrádajú ľudí. Takže by som poprosil, keď už ideologicky, tak keď cudzinci, tak aj Slováci. Ďakujem za slovo.
Blanár, Juraj, podpredseda NR SR (2023-01-24):
Pán poslanec Svrček s faktickou poznámkou.
Sulanová, Magdaléna, poslankyňa NR SR (2021-11-30):
Ďakujem pekne. Ja by som len dve poznámky. Po prvé, treba si uvedomiť, že tu je veľká skupina obyvateľstva, ktorí ani z hľadiska záchrany svojho života sa nemôžu dať tzv. očkovať, pretože vedia, že by, jednoducho by to bol ich koniec, majú to potvrdené. Je to z hľadiska ich diagnózy veľmi nebezpečné. Takže je tu aj takáto skupina a takúto skupinu obmedzovať a diskriminovať, to je proste jednoducho nedemokratické a neprijateľné. To je jedna vec. A druhá vec je, vlastne toto celé rozdeľovanie na očkovaných a neočkovaných už úplne stratilo zmysel, pretože je dokázané, že presne, teda rozdeľujeme ich preto, že sme presvedčení, že očkovaní neroznášajú chorobu a môžu roznášať len neočkovaní. A vzhľadom na to, že už je jasne dokázané, že očkovaní presne takisto sa môžu nakaziť ako neočkovaní, môžu to roznášať, tú chorobu, takže to úplne stratilo zmysel. A preto treba prestať s touto, s týmto rozdeľovaním a diskrimináciou ľudí a segregáciou ľudí na očkovaných a neočkovaných, lebo to už nemá ani praktické zdôvodnenie, ani logiku. Ďakujem.
Danko, Andrej, predseda NR SR (2019-10-28):
Pán poslanec Budaj.
Danko, Andrej, podpredseda NR SR (2024-01-23):
Poslanec Čaučík.
T. Cabaj, podpredseda NR SR: (2009-04-29):
Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení zákona č. 446/2001 Z. z. o majetku vyšších územných celkov v znení neskorších predpisov . Vládny návrh zákona je uvedený ako tlač 879, spoločnú správu výborov máme ako tlač 879a. Prosím ministra financií Slovenskej republiky Jána Počiatka o odôvodnenie vládneho návrhu zákona.
Brocka, Július, poslanec NR SR (2011-03-29):
Teraz budeme hlasovať o bode č. 2 zo spoločnej správy s odporúčaním gestorského výboru schváliť.
M. Dzurinda, predseda vlády SR: (2001-09-06):
J. Migaš, predseda NR SR: Teraz pristúpime k odpovediam na vyžrebované otázky poslancov položené predsedovi vlády. Prvú otázku položil pán poslanec Ján Cuper. Otázka znie: „Pán premiér je správne, aby sa peniaze z privatizácie v hodnote 1,5 mld. korún rozdali vašim politickým priateľom z tretieho sektora ako napr. OKU (vraj občianskemu) a podobne?“ Nech sa páči, pán predseda vlády.
Nash, Natália, poslankyňa NR SR (2024-01-10):
Ďakujem veľmi pekne za slovo. Janka, veľmi dobre sa počúval tvoj príspevok, najmä keď si uviedla tým výrokom pána budúceho kandidáta na prezidenta našej krajiny, kedy porovnával diskusiu v parlamente, tým, že je takáto dlhá, tak ju porovnal k medzirezortnému pripomienkovému konaniu. Je to veľmi nešťastné vyjadrenie kandidáta na prezidenta. Jeho vnímanie férovej súťaže a férovej diskusie je, je tuto, je tu nie, aspoň to vidíme, sa demaskoval, že ako on vníma vlastne férovú súťaž a férové štandardné procesy. Na tomto nie je nič férové, pretože diskusia poslancov akokoľvek erudovaných a vzdelaných, pretože si myslím, že mnohí kolegovia, ktorí tu majú právnické vzdelanie a veľa skúseností, tak môžu diskutovať, ale nedokážu nahradiť diskusiu zástupcov mnohých zainteresovaných a dotknutých strán a subjektov. Veľmi správne si pripomenula, že Úrad špeciálnej prokuratúry SMER-u neprekážal vtedy, keď na jej čele mali svojho človeka. Vtedy im to neprekážalo. Dnes keď na čele tohto úradu stojí nezávislý človek, teraz im to prekáža. Presne preto by sme teraz sa mali mať na pozore, čo sa bude diať ďalej, kto im ešte prekáža a na koho sa ešte dostane, aby zrušili ich úrady. Ďakujem pekne.
P. Paška, predseda NR SR: (2010-02-02):
(Hlasovanie.) 141 prítomných, 117 za, 1 proti, 21 sa zdržalo, 2 nehlasovali. Návrh sme pridelili výborom a určili sme gestorský výbor a lehotu na prerokovanie. Pani poslankyňa Laššáková uvedenie hlasovanie v prvom čítaní o vládnom návrhu zákona, ktorým sa mení a dopĺňa zákon č. 244/2002 Z. z. o rozhodcovskom konaní v znení neskorších predpisov . Je to tlač 1418.
P. Farkas, poslanec: (2001-12-04):
J. Migaš, predseda NR SR: Ďakujem, pán spravodajca. Prerušujem rokovanie o tomto bode programu. Budeme pokračovať druhým čítaním o vládnom návrhu zákona o zrušení niektorých štátnych fondov a niektorých opatreniach súvisiacich s ich zrušením a o zmene a doplnení niektorých zákonov. Čiže rokujeme o bode 5. Vládny návrh zákona ste dostali pred prvým čítaním ako tlač 1194 a spoločnú správu výborov schválenú gestorským výborom máte ako tlač 1194a. Vládny návrh zákona odôvodní podpredseda vlády Slovenskej republiky Ivan Mikloš. Prosím pána podpredsedu vlády, aby sa ujal slova.
M. Číž, podpredseda NR SR: (2006-09-05):
Ďalej teda, ak dovolíte, bude nasledovať prvé čítanie o návrhu poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase . Máme ho ako tlač 49 a návrh na prerokovanie vo výboroch máme v rozhodnutí č. 53. Poprosím pána poslanca, aby v skrátenej forme predložil návrh zákona.
Želiezka, Ľubomír, poslanec NR SR (2017-12-06):
Ďakujem pekne. Pán minister, vôbec neni pochýb o tom, že toto dnešné odvolávanie je len obyčajné divadlo s účelom osočovať, vynášať špinu na vašu osobu. Vôbec našu ctenú opozíciu nezaujímajú výsledky, ktoré ministerstvo vnútra dosahuje pod vaším vedením. Pán minister, teraz to tak odľahčím, mám alebo mal som na vás jednu otázku. Prečo ste si nerozdelili to vaše vystúpenie aspoň na dve časti? Hovorím to preto, alebo pýtam sa to preto, že pána Rajtára, ako som ho tam sledoval, mi bolo úprimne ľúto, lebo za ten čas, za tú hodinu, ktorú ste vystupovali, si musel na svoju, čo si musel na svoju osobu všetko vypočuť. Snažil sa tváriť sebavedome, ale ten jeho úsmev, niekedy aj smiech bol prejavom zúfalstva a určite už po vašom vystúpení oľutoval tú minútu, že sa dal nahovoriť, podľa mňa, že sa dal nahovoriť na to, že bude dnes predkladateľom návrhu na vaše odvolanie. Ďakujem pekne.
Hrušovský, Pavol, podpredseda NR SR (2011-06-30):
Pán poslanec Raši chce reagovať na vystúpenie pánov poslancov. Nech sa páči.